Cinquemilla

"Cinquemilla" או "Cinque Milla" (בעברית: "חמשת אלפים"; מוכר כ"צ'ינקווימילה") הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בספטמבר 1996 חברת התקליטים ביג פוט רקורדס, כסינגל החמישי מתוך אלבום האולפן הרביעי שלה, מגנונה. בינואר 1997 התראיינה אינטרנשיונל ל"ידיעות אחרונות" והסבירה כי פירוש "Cinquemilla" הוא 5,000 באיטלקית. היא בחרה להשוות את המספר הזה לכסף ולאמירה האנטישמית על פיה יהודים חמדנים יתר על המידה. מסיבה זו, בתחילת השיר נשמעת קופה רושמת נפתחת ומטבעות נופלים ממנה. דנה הוסיפה: ”למעשה השיר התחיל בתור פרומו קצר לאחת מתוכניות הריקוד ברשת ג'. הרבה אנשים סברו כי יש במנגינה פוטנציאל לסינגל מצליח, ולכן החלטנו לצרפו לאלבום האחרון שלי”. באוקטובר 2003 חשפה ש-"Cinquemilla" מדברת על בחורה פרובוקטיבית ונימפומנית, שעורכת מסיבה בביתה, מזמינה גברים בגילים שונים, ונהנית לארחם ולהשתעשע איתם באופן מיני. ”היא מגישה קוקאין, חזה שופע, ואפילו אברי מין זכריים ניתן למצוא במסיבה הזו” – אומרת אינטרנשיונל בריאיון. בפברואר 2012 נחשף בכתבה שפורסמה ב"וואלה!" כי את הרעיון לשיר קיבלה במהלך טיול לברלין. שם היא נועדה עם דראג קווין שכונתה "צ'ינקווימילה". במצעד של תחנת רדיו אמצע הדרך הגיע השיר למקום השישי. אינטרנשיונל חשקה להפיק וידאו קליפ ברמה גבוהה, שיתאים להקרנה ב-MTV, ויהווה עבורה פריצת דרך לקריירה בין-לאומית. לקראת הוצאת הקליפ הופקה ל-"Cinquemilla" גרסה חדשה, כדי להתאימו לסגנון ההאוס המקובל במועדונים באירופה. טרם יציאתו סיפרה אינטרנשיונל עליו בריאיון למני פאר בשנת 1996: ”אני אף פעם לא מחמיאה לעצמי, אולם אנשי ההפקה של הקליפ הם מהמוכשרים בארץ. הוא ברמה בין-לאומית, לא נראה דבר כזה במדינת ישראל”. במאי הקליפ היה גיא שגיא, ועלות הפקתו נעמדה בכ-15,000 דולר. בשנת 1998 סיפר שכששמע את "Cinquemilla" הוא צחק מהשורה "Come on everybody, buy for me a big banana" ("בואו כולם, קנו עבורי בננה [רמיזה לפין] גדולה"). ”דנה מקצועית באופן לא יאומן, זה מדהים. היא סיימה את סצינות הקליפ תשושה וסחוטה, ולא התלוננה לרגע. היא המשיכה להחליף תלבושות ותספורות גם כשלאחרים לא נותר עוד כוח. גססנו מתשישיות, ולה היה עוד כוח להמשיך, היא נראתה כמו כוכבת” – אמר. הווידאו קליפ הוקרן לראשונה בבכורה עולמית בתוכנית בערוץ הילדים, ואף שודר מספר פעמים ב-MTV. הוא והסרטון של "דיווה" היו הקליפים הישראליים היחדים ששודרו בערוצי ה-MTV העולמיים במשך שנים רבות. בפסטיבל הסרטים הבינלאומי חיפה 1997 נבחר הקליפ לזוכה בתחרות נוצת הזהב, שנערכה ב-6 בינואר 1998. בדצמבר הוא תואר ב"ידיעות אחרונות" כקליפ המוזיקלי הטוב ביותר שנעשה אי פעם בישראל. ל-"Cinquemilla" יצאו רמיקסים נוספים לאורך אלבומיה. אחד הרמיקסים המפוסמים כולל גם חלקים מ-"Qu'est-Ce Que C'est?" ו-"I'm Gonna Let". גרסה נוספת לשיר נכללה כרצועה ה-13 באלבומה של חברת הליקון "היסטריה". ביוני 2003 יצא לסינגל גרסה חדשה לשיר שנקראה "AloRaroLa" בהפקת די ג'יי ויק. היא הפכה ללהיט מועדונים ונכללה באלבום האוסף אוסף הסינגלים. באוגוסט יצאה "AloRaroLa" לרדיו בגרסה מקוצרת, ובתחנות מסוימות הפך ללהיט. גרסה נוספת של "Cinquemilla" נכללה באלבום האוסף ביסלי דאנס (1997). היא שונה במקצת מזו המקורית. סרטון השיר "Cinquemilla" באתר יוטיוב Dana International - Cinque Milla (באנגלית), 1996, נבדק ב-2023-07-10 מגנונה (אלבום), באתר Dana International community Cinquemilla, Dana International community Dana International - Cinque Milla (באנגלית), 1996, נבדק ב-2023-08-05 Dana International - Cinque Milla (באנגלית), נבדק ב-2023-08-05 Dana International - Cinque Milla (באנגלית), באוגוסט 1998, נבדק ב-2023-08-05 {{citation}}: (עזרה) Dana International - AloRaroLa (באנגלית), 2003, נבדק ב-2023-08-05 Dana International - Cinque Milla (באנגלית), באוגוסט 1998, נבדק ב-2023-08-05 {{citation}}: (עזרה) Dana International - Cinque Milla (באנגלית), 1998, נבדק ב-2023-08-05 Dana International - Cinque Milla (באנגלית), 1996, נבדק ב-2023-07-10 Dana International - Cinque Milla (באנגלית), נבדק ב-2023-07-10 Dana International - Cinque Milla (באנגלית), נבדק ב-2023-07-10 Dana International - Cinque Milla (באנגלית), נבדק ב-2023-07-10 Dana International - Cinque Milla (באנגלית), 1998, נבדק ב-2023-07-10